Altostrato

L'Altostrato (in latin altostratus, abbreviadura As) a l’è ‘na nivola media, misa a circa 2000-6000 m d'altèzza, IUPAC Gold Book, "altostratus cloud in atmospheric chemistry" de color grisaster, e che di vòlt el tend a l’azzur, mai bianch.

 Caratteristich 
A l’è ‘na nìvola che la gh’hà on spessor de centèn o miàr de meter e 'na granda estension orizzontàl (desén o centèn de chimòmetri); despèss la quatta d’ona manera uniforma el ciel (intra 6 e 8/8). La pò caosà di precipitazion débol o – qualora che i condizion atmosferegh hinn giust– traformàss ind on nembostrato (Ns altostratomutatus) e donca originà di pioeuv oppùr di nevicàd fòrt. Di vòlt, l’altrostrato el preannunzia che di temporaj hinn adrée a vesinàss. 

L’altostrato el se forma quand che ‘na massa d’aria ai livèj medi de l’atmosfera la se scontra con ona massa de aria frèggia; despèss a l’è on precursór de on front cald che l’è ‘drée a vesinàss, e l’insegna che la zòna centràl de la perturbazion l’è molto vesina. 

 Specie 
I altostrati, ‘me i nembostrati, hinn minga suddivìs in specie de già che gh’hànn di caratteristich uniform.   

 Varietà 
Gli altostrati pòden vèss distint in quèj varietàa chì: 

 Altostratus duplicatus (As du);
 Altostratus radiatus (As ra);
 Altostratus opacus (As op);
 Altostratus translucidus (As tr);
 Altostratus undulatus (As un);

I varietà opacus e translucidus, quand che gh’è la primma la pò nò vessegh la segonda..

 Galleria d'immagin 

 Riferiment 

 Bibliografia 




 Vos correlaa 

 Strato
 Nivola

Categoria:Meteorologia
Categoria:Nivole